Na temelju članka 48. Statuta Grada Dubrovnika („Službeni glasnik Grada Dubrovnika“, broj 2/21) Gradsko vijeće Grada Dubrovnika \_\_\_\_\_\_ na sjednici održanoj \_\_\_\_\_\_\_ donijelo je

**PRAVILNIK**

**O DODJELI STIPENDIJA UČENICIMA I STUDENTIMA GRADA DUBROVNIKA**

Članak 1.

Ovim Pravilnikom o dodjeli stipendija učenicima i studentima Grada Dubrovnika (u daljnjem tekstu: Pravilnik) utvrđuju se uvjeti, kriteriji i postupak za dodjelu stipendija Grada Dubrovnika te prava i obveze njihovih korisnika.

Članak 2.

Sredstva za stipendije osiguravaju se u proračunu Grada Dubrovnika, u razdjelu Upravnog odjela za obrazovanje, šport, socijalnu skrb i civilno društvo (u daljnjem tekstu: Upravni odjel). Stipendije se dodjeljuju temeljem natječaja koje svake godine putem Upravnog odjela raspisuje gradonačelnik Grada Dubrovnika.

Članak 3.

Grad Dubrovnik dodjeljuje pet vrsta stipendija:

1. stipendije za učenike i studente koji su djeca stradalnika iz Domovinskoga rata
2. stipendije za nadarene studente
3. stipendije za učenike i studente u deficitarnim zanimanjima
4. stipendije za učenike i studente iz obitelji slabijega imovinskoga stanja
5. stipendije za studente koji su osobe s invaliditetom.

Članak 4.

Pravo na sudjelovanje na natječaju za stipendije, sukladno preostalim uvjetima ovoga Pravilnika i teksta natječaja, imaju učenici i studenti koji:

1. su državljani Republike Hrvatske
2. su kao redoviti učenici i studenti upisani u određenu srednjoškolsku ustanovu odnosno koji su kao redoviti studenti upisani na sveučilišni ili stručni studij u Republici Hrvatskoj
3. imaju prebivalište na području Grada Dubrovnika najmanje šest mjeseci prije raspisivanja natječaja za stipendije
4. nemaju stipendije za školovanje odobrene od nekog drugog subjekta osim stipendije ostvarene za vrijeme obavljanja stručne prakse ili sudjelovanja u programu mobilnosti ili međunarodne razmjene studenata.

Osobe iz stavka 1. ovoga članka svoj status dokazuju dostavom dokumentacije nadležnih tijela.

Studenti koji su osobe s invaliditetom imaju pravo na stipendiju i kad imaju status izvanrednog studenta.

UVJETI I KRITERIJI ZA DOBIVANJE STIPENDIJE

1. **Stipendije za učenike i studente koji su djeca stradalnika iz Domovinskoga rata**

Članak 5.

Pravo na stipendiju za učenike i studente koji su djeca stradalnika iz Domovinskoga rata ostvaruju učenici i studenti koji ispunjavaju sve uvjete propisane člankom 4. ovog Pravilnika i natječajem te pripadaju jednoj od sljedećih skupina:

1. djeca ili posvojenici civilnih žrtava iz Domovinskoga rata
2. djeca ili posvojenici ratnih vojnih invalida ili civilnih invalida iz Domovinskoga rata s najmanje 50% tjelesnog oštećenja
3. djeca ili posvojenici ratnih vojnih ili civilnih invalida iz Domovinskoga rata bez obzira na stupanj oštećenja organizma, ali samo ako je u njihovoj obitelji troje ili više djece predškolskog uzrasta ili na školovanju.
4. **Stipendije za nadarene studente**

Članak 6.

Pravo sudjelovanja na natječaju za stipendiju u ovoj kategoriji imaju studenti:

1. koji ispunjavaju sve uvjete propisane člankom 4. ovog Pravilnika i natječajem te
2. koji su u posljednje četiri godine školovanja postigli opći uspjeh od najmanje 4,50 za svaku pojedinu godinu obrazovanja (studenti prve godine studija), odnosno koji su za svaku pojedinu godinu studija postigli najmanju prosječnu ocjenu 3,50 ili su na natjecanjima u okviru sustava natjecanja ministarstva nadležnog za poslove obrazovanja, kao pojedinci ili kao članovi skupine, osvojili neko od prvih triju mjesta.

Članak 7.

Kriteriji na temelju kojih se provodi odabir za dodjelu stipendija za nadarene studente su sljedeći:

1. opći uspjeh u prethodnom školovanju (studenti prve godine studija), odnosno prosječna ocjena svih položenih ispita (studenti viših godina)
2. uspjeh na natjecanjima (studenti prve godine)
3. socijalni položaj
4. položeni predmeti više razine državne mature
5. trenutačna upisana godina studija te
6. prosječni broj ECTS bodova ostvaren tijekom školovanja.

Članak 8.

Opći uspjeh u prethodnom školovanju za studente prve godine studija određuje se uzimajući u obzir opći uspjeh u prethodnom školovanju (opći uspjeh u posljednje četiri godine obrazovanja u svim razredima srednje škole) te opći uspjeh na državnoj maturi, a boduje se kako slijedi:

1. prosječna ocjena 4,80 - 5,00 180 bodova
2. prosječna ocjena 4,50 - 4,79 140 bodova
3. prosječna ocjena 3,50 - 4,49 100 bodova
4. prosječna ocjena ispod 3,50 60 bodova
5. položeni predmeti više razine državne mature + 2 boda (po predmetu)

Opći uspjeh u prethodnom školovanju za studente viših godina određuje se uzimajući u obzir ocjene svih položenih ispita, a boduje se na sljedeći način:

1. prosječna ocjena 4,80 - 5,00 200 bodova
2. prosječna ocjena 4,50 - 4,79 160 bodova
3. prosječna ocjena 4,00 - 4,49 120 bodova
4. prosječna ocjena 3,50 - 3,99 100 bodova
5. ostvarenih 60+ ECTS bodova za prošlu godinu 10 bodova
6. ostvarenih 55 - 60 ECTS bodova za prošlu godinu 5 bodova
7. za svaku upisanu višu godinu studija + 5 bodova.

Studenti mogu ostvariti dodatne bodove ako su dobitnici neke od nagrada, i to:

rektorova nagrada 50 bodova

dekanova nagrada 30 bodova.

Članak 9.

Uspjeh studenata prve godine studija na natjecanjima boduje se kako slijedi:

1. Državna natjecanja
2. mjesto 80 bodova
3. mjesto 65 bodova
4. mjesto 50 bodova
5. Županijska natjecanja
6. mjesto 40 bodova
7. mjesto 30 bodova
8. mjesto 20 bodova

Ako isti kandidat ostvari pravo na bodove po više osnova iz stavka 1. ovoga članka bodovi se ne zbrajaju, nego se uzimaju u obzir bodovi stečeni samo po jednoj i to najpovoljnijoj osnovi.

Članak 10.

Socijalni položaj studenata boduje se na sljedeći način:

1. ako kandidat nema oba roditelja 40 bodova
2. ako kandidat nema jednog roditelja 30 bodova
3. ako je kandidat iz obitelji s troje i više djece:
* za svako predškolsko dijete u obitelji kandidata

ili dijete na školovanju u mjestu prebivališta 5 bodova

* za svako dijete u obitelji kandidata na školovanju

izvan mjesta prebivališta 10 bodova

**3.Stipendije za učenike i studente u deficitarnim zanimanjima**

Članak 11.

Pravo sudjelovanja na natječaju za stipendiju u ovoj kategoriji imaju učenici i studenti:

1. koji ispunjavaju sve uvjete propisane člankom 4. ovoga Pravilnika i natječajem
2. koji su se odlučili za neko od deficitarnih zanimanja koja su navedena u tekstu natječaja za dodjelu stipendija učenicima i studentima u deficitarnim zanimanjima temeljem Zaključka gradonačelnika.

Članak 12.

Kriteriji na temelju kojih se provodi odabir za dodjelu stipendije u deficitarnim zanimanjima jesu sljedeći:

1. deficitarnost zanimanja sukladno Zaključku gradonačelnika
2. opći uspjeh u prethodnom školovanju
3. uspjeh na natjecanjima
4. socijalni položaj
5. trenutačna upisana godina studija te
6. prosječni broj ECTS bodova ostvaren tijekom školovanja.

Članak 13.

Opći uspjeh u prethodnom školovanju za učenike i studente prve godine studija određuje se uzimajući u obzir opći uspjeh u prethodnom školovanju (za učenike prvih razreda - opći uspjeh u posljednje četiri godine obrazovanja u osnovnoj školi, za učenike viših razreda srednje škole i studente prve godine - opći uspjeh u prethodnom srednjoškolskom obrazovanju) te opći uspjeh na državnoj maturi, a boduje se kako slijedi:

1. prosječna ocjena 4,80 - 5,00 180 bodova
2. prosječna ocjena 4,50 - 4,79 140 bodova
3. prosječna ocjena 3,50 - 4,49 100 bodova
4. prosječna ocjena ispod 3,50 60 bodova.

Opći uspjeh u prethodnom školovanju za studente viših godina određuje se uzimajući u obzir ocjene svih položenih ispita, a boduje se na sljedeći način:

1. prosječna ocjena 4,80 - 5,00 200 bodova
2. prosječna ocjena 4,50 - 4,79 160 bodova
3. prosječna ocjena 4,00 - 4,49 120 bodova
4. prosječna ocjena 3,50 - 3,99 100 bodova
5. prosječna ocjena ispod 3,50 60 bodova
6. ostvarenih 60+ECTS bodova za prošlu godinu 10 bodova
7. ostvarenih 55-60 ECTS bodova za prošlu godinu 5 bodova
8. za svaku upisanu višu godinu studija 5 bodova.

Studenti mogu ostvariti dodatne bodove ukoliko su dobitnici neke od nagrada, i to:

rektorova nagrada 50 bodova

dekanova nagrada 30 bodova.

Članak 14.

Uspjeh studenata prve godine studija na natjecanjima boduje se kako slijedi:

1. Državna natjecanja
2. mjesto 80 bodova
3. mjesto 65 bodova
4. mjesto 50 bodova.
5. Županijska natjecanja
6. mjesto 40 bodova
7. mjesto 30 bodova
8. mjesto 20 bodova.

Ako isti kandidat ostvari pravo na bodove po više osnova iz stavka 1. ovoga članka bodovi se ne zbrajaju, nego se uzimaju u obzir bodovi stečeni samo po jednoj i to najpovoljnijoj osnovi.

Članak 15.

Socijalni položaj studenata boduje se na sljedeći način:

1. ako kandidat nema oba roditelja 40 bodova
2. ako kandidat nema jednog roditelja 30 bodova
3. ako je kandidat iz obitelji s troje i više djece:
* za svako predškolsko dijete u obitelji kandidata

ili dijete na školovanju u mjestu prebivališta 5 bodova

* za svako dijete u obitelji kandidata na školovanju

izvan mjesta prebivališta 10 bodova.

1. **Stipendije za učenike i studente iz obitelji slabijega imovinskoga stanja**

Članak 16.

Pravo sudjelovanja na natječaju za stipendiju u ovoj kategoriji imaju učenici i studenti koji:

1. ispunjavaju sve uvjete propisane člankom 4. ovoga Pravilnika i natječajem te koji
2. ispunjavaju uvjet prihoda koji se svake godine utvrđuje tekstom natječaja temeljem Zaključka gradonačelnika.

Članak 17.

Kriteriji na temelju kojih se provodi odabir za dodjelu stipendije za učenike i studente iz obitelji slabijega imovinskoga stanja su sljedeći:

1. socijalni i materijalni položaj
2. opći uspjeh u prethodnom školovanju.

Članak 18.

Socijalni i materijalni položaj učenika i studenata boduje se kako slijedi:

1. ako kandidat nema oba roditelja 90 bodova
2. ako je kandidat iz obitelji koja ostvaruje pravo zajamčenu

minimalnu naknadu Hrvatskoga zavoda za socijalni rad 80 bodova

1. ako kandidat nema jednog roditelja 60 bodova
2. ako je kandidat dijete samohranog roditelja (koji ne

prima nikakvu financijsku pomoć od drugog roditelja) 40 bodova

1. ako je kandidat iz obitelji s više djece:
* za svako predškolsko dijete u obitelji kandidata

ili dijete na školovanju u mjestu prebivališta 10 bodova

* za svako dijete u obitelji kandidata na školovanju

izvan mjesta prebivališta 15 bodova.

Članak 19.

Opći uspjeh u prethodnom školovanju za učenike i studente prve godine određuje se uzimajući u obzir opći uspjeh (za učenike prvih razreda - opći uspjeh u posljednje četiri godine obrazovanja u osnovnoj školi, za učenike viših razreda srednje škole i studente prve godine - opći uspjeh u prethodnom srednjoškolskom obrazovanju), a boduje se na sljedeći način:

opći uspjeh 4,50 - 5,00 60 bodova

opći uspjeh 3,50 - 4,49 45 bodova

opći uspjeh 2,50 - 3,49 30 bodova

opći uspjeh 2,00 - 2,49 15 bodova.

Opći uspjeh u prethodnom školovanju za studente viših godina određuje se uzimajući u obzir ocjene svih položenih ispita, a boduje se na sljedeći način:

prosjek ocjena 4,00 - 5,00 80 bodova

prosjek ocjena 3,50 - 3,99 60 bodova

prosjek ocjena 2,50 - 3,49 40 bodova

prosjek ocjena 2,00 - 2,49 20 bodova.

**5.Stipendije za studente koji su osobe s invaliditetom**

Članak 20.

Pravo sudjelovanja na natječaju u ovoj kategoriji imaju studenti koji su osobe s invaliditetom koji:

1. ispunjavaju sve uvjete propisane člankom 4. ovoga Pravilnika i natječajem te koji
2. imaju stupanj tjelesnog oštećenja od 50% ili više.

Prijavitelji na natječaj za stipendije ove kategorije dokazuju svoj status temeljem važećeg nalaza, mišljenja ili rješenja o invaliditetu Hrvatskog zavoda za mirovinsko osiguranje o težini oštećenja temeljem kojeg im je utvrđen stupanj tjelesnog oštećenja od 50% ili više.

Dodatna dokumentacija i kriteriji propisuju se tekstom natječaja.

POSTUPAK DODJELE STIPENDIJA

Članak 21.

Prije raspisivanja natječaja gradonačelnik Grada Dubrovnika donosi Zaključak o osnivanju Povjerenstva za provedbu postupka dodjele stipendija. Na prijedlog Povjerenstva Gradonačelnik zatim donosi Zaključak o deficitarnim zanimanjima za Grad Dubrovnik te Zaključak o utvrđivanju uvjeta prihoda za stipendije u kategoriji slabijega imovinskoga stanja.

Članak 22.

Svi natječaji propisani ovim Pravilnikom raspisuju se odvojeno.

Iznosi stipendija za svaku godinu utvrđuju se tekstom natječaja.

Obavijest o raspisivanju natječaja objavljuje se u najmanje jednoj tiskovini, a tekstovi natječaja i popratna dokumentacija na mrežnoj stranici Grada Dubrovnika ([www.dubrovnik.hr](http://www.dubrovnik.hr)).

Članak 23.

Natječaj za učenike i studente koji su djeca stradalnika iz Domovinskoga rata sadržava:

* iznos stipendija za školovanje učenika i studenata koje se odobravaju
* rok u kojem se podnose prijave na natječaj
* isprave koje treba dostaviti uz prijavu, uz napomenu da se neće uzimati u obzir i da će se odbaciti nepotpune i nepravodobne prijave
* kriterije na temelju kojih će se obaviti odabir prijavljenih kandidata utvrđene ovim Pravilnikom
* rok u kojem će prijavljeni kandidati biti obaviješteni o rezultatima natječaja
* druge možebitne sastavnice prema odluci gradonačelnika.

Natječaj za nadarene studente sadržava:

* broj i iznos stipendija koje se odobravaju
* rok u kojem se podnose prijave na natječaj
* isprave koje treba dostaviti uz prijavu, uz napomenu da će se odbaciti nepotpune ili nepravodobne prijave
* kriterije na temelju kojih će se obaviti odabir prijavljenih kandidata utvrđene Pravilnikom
* rok u kojem će prijavljeni kandidati biti obaviješteni o rezultatima natječaja
* druge možebitne sastavnice prema odluci gradonačelnika.

Natječaj za učenike i studente u deficitarnim zanimanjima sadržava:

* popis deficitarnih zanimanja za Grad Dubrovnik sukladno Zaključku gradonačelnika
* broj i iznos stipendija koje se odobravaju
* rok u kojem se podnose prijave na natječaj
* isprave koje treba dostaviti uz prijavu, uz napomenu da će se odbaciti nepotpune ili nepravodobne prijave
* kriterije na temelju kojih će se obaviti odabir prijavljenih kandidata utvrđene Pravilnikom
* rok u kojem će prijavljeni kandidati biti obaviješteni o rezultatima natječaja
* druge možebitne sastavnice prema odluci gradonačelnika.

Natječaj za učenike i studente iz obitelji slabijeg imovinskoga stanja sadržava:

* broj i iznos stipendija koje se odobravaju
* uvjet prihoda za dodjelu stipendija učenicima i studentima iz obitelji slabijeg imovinskog stanja sukladno Zaključku gradonačelnika.
* rok u kojem se podnose prijave na natječaj
* isprave koje treba dostaviti uz prijavu, uz napomenu da će se odbaciti nepotpune ili nepravodobne prijave
* kriterije na temelju kojih će se obaviti odabir prijavljenih kandidata utvrđene Pravilnikom
* rok u kojem će prijavljeni kandidati biti obaviješteni o rezultatima natječaja
* druge možebitne sastavnice prema odluci gradonačelnika.

Natječaj za studente koji su osobe s invaliditetom sadržava:

* iznos stipendija koje se odobravaju
* rok u kojem se podnose prijave na natječaj
* isprave koje treba dostaviti uz prijavu, uz napomenu da će se odbaciti nepotpune ili nepravodobne prijave
* kriterije na temelju kojih će se obaviti odabir prijavljenih kandidata utvrđene Pravilnikom
* rok u kojem će prijavljeni kandidati biti obaviješteni o rezultatima natječaja
* druge možebitne sastavnice prema odluci gradonačelnika.

Članak 24.

Po isteku roka za podnošenje prijava na natječaj Povjerenstvo utvrđuje ispunjavaju li prijavitelji formalnopravne uvjete, a potom utvrđuje bodovne liste sukladno uvjetima propisanima ovim Pravilnikom.

O radu Povjerenstva vodit će se Zapisnik.

Članak 25.

Stipendije za učenike i studente u kategoriji stradalnika iz Domovinskoga rata dodijelit će se svim kandidatima čije su prijave pravodobne i potpune te koji ispunjavaju uvjete ovoga Pravilnika i natječaja.

Stipendije za studente koji su osobe s invaliditetom dodijelit će se svim kandidatima čije su prijave pravodobne i potpune te koji ispunjavaju uvjete ovoga Pravilnika i natječaja.

Članak 26.

Prijave kandidata za dodjelu stipendija za nadarene studente te učenike i studente u deficitarnim zanimanjima boduju se prema prethodno opisanim kriterijima iz ovoga Pravilnika te se na temelju ukupnoga broja bodova prikupljenih po svim kriterijima pojedini kandidati svrstavaju redom od većega broja bodova prema manjemu čime se utvrđuju liste prvenstva.

Ako na listama iz stavka 1. ovoga članka dva ili više kandidata imaju jednak broj bodova, prednost se daje onome koji ima veći broj bodova po osnovi općeg uspjeha u prethodnom školovanju.

Ako po osnovi općeg uspjeha odnosno prosjeka ocjena dva ili više kandidata imaju jednaki broj bodova prednost se daje onom kandidatu čiji je opći uspjeh, odnosno prosjek ocjena veći kad se zaokruži na dvije decimale.

Prijave kandidata za dodjelu stipendija za učenike i studente iz obitelji slabijega imovinskoga stanja boduju se prema opisanim kriterijima iz ovog Pravilnika te se na temelju ukupnog broja bodova prikupljenih po svim kriterijima pojedini kandidati svrstavaju redom od većega broja bodova prema manjemu čime se utvrđuje lista prvenstva.

Ako na listi iz stavka 3. ovoga članka dva ili više kandidata imaju jednak broj bodova prednost se daje onome koji ima veći broj bodova po kriteriju socijalnog i materijalnog položaja.

Učenik ili student može se prijaviti na natječaj u više kategorija.

Članak 27.

Prijedlozi lista za dodjelu stipendija objavljuju se na web stranici Grada Dubrovnika (www.dubrovnik.hr) u roku od 60 dana od dana isteka roka za podnošenje prijava.

U roku od osam dana od dana objave prijedloga lista kandidata svaki kandidat može putem Upravnog odjela gradonačelniku Grada Dubrovnika podnijeti pisani prigovor na pojedini prijedlog liste.

Gradonačelnik će donijeti odluku o prigovoru u roku od 15 dana oda dana zaprimanja prigovora.

Članak 28.

Nakon isteka rokova iz članka 27. ovog Pravilnika, odnosno nakon donesenih odluka o eventualnim prigovorima gradonačelnik Grada Dubrovnika na prijedlog Povjerenstva donosi Zaključak o dodjeli stipendija.

U svom prijedlogu za dodjelu stipendija Povjerenstvo može, u slučaju da se u pojedinim kategorijama ne dodijeli planirani broj stipendija, povećati broj stipendija u drugoj kategoriji kako bi se popunio broj ukupno raspisanih stipendija.

Učenici ili studenti koji su ostvarili pravo na stipendiju u više kategorija moraju se prije donošenja zaključka o dodjeli stipendija pismeno očitovati u kojoj kategoriji žele ostvariti pravo na stipendiju.

PRAVA I OBVEZE KORISNIKA STIPENDIJA

Članak 29.

Na temelju zaključka o dodjeli stipendija Upravni odjel priprema ugovor o stipendiranju za sve kandidate kojima je odobrena stipendija.

Članak 30.

Ugovor o stipendiranju sadrži:

* ime i prezime, odnosno naziv ugovornih strana
* OIB-e ugovornih strana
* naziv obrazovne ustanove
* naziv i godinu studija
* rok isplate stipendije
* uvjete raskida ugovora
* iznos i način isplate stipendije
* druga prava i obveze ugovornih strana.

Članak 31.

Korisnik stipendije ne može istodobno biti korisnik druge stipendije, a ukoliko uz stipendiju Grada Dubrovnika ostvari pravo na drugu stipendiju mora se pismeno očitovati o zadržavanju jedne stipendije.

U slučaju da korisnik stipendije ne postupi sukladno prethodnom stavku, isplata stipendije se obustavlja ako Upravi odjel utvrdi da korisnik stipendije prima stipendiju od drugog subjekta. Sukladno stavku 1. i 2. ovoga članka korisnik je dužan vratiti cjelokupan iznos primljene stipendije u roku od 90 dana od dana odustajanja od stipendije, odnosno od dana saznanja o primaju stipendije od drugog subjekta.

Ako neko od kandidata iz bilo kojeg razloga odustane od zaključivanja ugovora o stipendiranju ili u roku od mjesec dana od zakazanog termina za potpisivanje ugovora ne potpiše ugovor o stipendiranju, onda se ugovor zaključuje sa sljedećim kandidatom na listi prvenstva, uvijek zaključno do onog broja koliko se stipendija odobrava.

Članak 32.

Ugovor o stipendiranju u ime Grada Dubrovnika potpisuje gradonačelnik ili osoba koju on ovlasti te stipendist ili osoba koju on ovlasti.

Ugovor o stipendiranju u ime učenika ili studenta, ako je malodoban, zaključuje njegov roditelj ili skrbnik.

U slučaju izmjene bitnih elemenata ugovora sklapa se Dodatak ugovora. Dodatak ugovora ne mora se sklapati u slučaju povećanja ili smanjenja iznosa stipendije do 20 %.

Članak 33.

Trajanje stipendije ugovara se za vrijeme trajanja određenog programa (srednjoškolsko obrazovanje, odnosno preddiplomski i diplomski studij) do najduže pet mjeseci apsolventskog staža. Apsolventski staž počinje teći 1. listopada nakon završetka programa diplomskog, a u iznimnim slučajevima preddiplomskog, studija o čemu odluku donosi Povjerenstvo. Pravo na isplatu stipendije za vrijeme apsolventskog staža može se iskoristiti samo jednom.

Stipendije se ne isplaćuju za mjesece srpanj i kolovoz.

Članak 34.

Korisnik stipendije dužan je redovito pohađati školu ili studij upisujući godinu za godinom i završiti ga u roku bez ponavljanja godine.

Pravo na nastavak isplate stipendije stječe se predajom potvrde o upisu u sljedeću nastavnu godinu i to:

* učenici do 15. rujna
* studenti do 15. listopada

Korisnici stipendije za nadarene studente, uz navedenu dokumentaciju, dužni su dostaviti potvrdu fakulteta o prosjeku ocjena za prethodnu godinu koji ne smije biti ispod 3,5, a u protivnom gube status korisnika stipendije.

Korisnici stipendija za učenike i studente iz obitelji slabijega imovnoga stanja, uz navedenu dokumentaciju, dužni su dostaviti dokumentaciju kojom dokazuju da njihov socijalni status odgovara uvjetima prihoda iz aktualnoga Zaključka o utvrđivanju uvjeta prihoda za stipendije u kategoriji slabijega imovinskoga stanja.

Učenik ili student koji ne prikaže odgovarajuće potvrde do isteka roka iz stavka 2. ovoga članka gubi pravo na daljnju isplatu stipendije.

Članak 35.

Učenik ili student koji izgubi pravo na stipendiju može se tijekom školovanja još jedanput javiti na natječaj za stipendije Grada Dubrovnika, ali u drugoj kategoriji. U slučaju da ponovno ostvari pravo na stipendiju, isplatu stipendije ne može ostvariti za godinu/godine školovanja za koje je već primao stipendiju. Isplata stipendije se u ovom slučaju odgađa, o čemu odlučuje gradonačelnik svojim Zaključkom na prijedlog Povjerenstva.

Članak 36.

Korisnik stipendije može ostvariti pravo na mirovanje u isplati stipendije za vrijeme trajanja akademske godine ako ne upiše sljedeću godinu ili ne postigne propisani prosjek iz opravdanih razloga (bolest, gubitak člana uže obitelji te drugi opravdani razlozi koji moraju biti potkrijepljeni odgovarajućom dokumentacijom).

O okolnostima iz stavka 1. ovoga članka i njihovoj opravdanosti odlučuje Povjerenstvo.

Korisnik stipendije koji je nezadovoljan odlukom Povjerenstva može uložiti prigovor gradonačelniku Grada Dubrovnika u roku od osam dana od dana primitka odluke Povjerenstva.

Odluka gradonačelnika konačna je.

Pravo na nastavak isplate stipendije stječe se upisom sljedeće godine i ispunjavanjem ostalih uvjeta propisanih Pravilnikom, o čemu korisnik stipendije dostavlja odgovarajuće dokaze.

Članak 37.

Ako korisnik stipendije koristi lažne podatke / isprave, gubi pravo na daljnju isplatu stipendije te je dužan vratiti puni iznos svih uplaćenih stipendija u proračun Grada Dubrovnika.

Članak 38.

Korisnici stipendija dužni su se javiti Upravnom odjelu u roku od 30 dana od dana završetka školovanja kako bi Povjerenstvo utvrdilo postoji li potreba za radno mjesto korisnika stipendije na području Grada Dubrovnika.

Ako Povjerenstvo utvrdi da postoji potreba za radnim mjestom koje odgovara stručnoj spremi korisnika stipendije, temeljem obavijesti Povjerenstva, isti je dužan prijavljivati se na natječaje za traženo radno mjesto na području Grada Dubrovnika.

Ako korisnik stipendije ne dobije posao u struci u roku od šest mjeseci, oslobađa se obveze zapošljavanja na području Grada Dubrovnika.

Korisnici stipendije koji su se zaposlili sukladno stavku 2. ovoga članka, dužni su raditi na području Grada Dubrovnika najmanje onoliko vremena koliko su primali stipendiju.

Članak 39.

Korisnici stipendije dužni su vratiti primljeni iznos stipendije ako:

* ne potraže zaposlenje na području Grada Dubrovnika sukladno odredbama članka 38. ovog Pravilnika
* jednostrano raskinu radni odnos prije proteka roka utvrđenog člankom 38. ovoga Pravilnika
* bez opravdanog razloga i u roku ne dostave podatke o završetku školovanja i o zaposlenju.

Članak 40.

Obveza zaposlenja iz članka 38. ovog Pravilnika odgađa se do završetka školovanja ako korisnik stipendije nastavlja obrazovanje na višem stupnju u zemlji i inozemstvu. O istom je u roku od mjesec dana od upisa na viši stupanj obrazovanja dužan obavijestiti Upravni odjel.

ZAVRŠNE ODREDBE

Članak 39.

Stupanjem na snagu ovog Pravilnika prestaje vrijediti Pravilnik o dodjeli stipendija učenicima i studentima s područja Grada Dubrovnika (Službeni glasnik Grada Dubrovnika 25/17).

Članak 40.

Ovaj Pravilnik stupa na snagu osmog dana od dana objave u „Službenom glasniku Grada Dubrovnika“.